Publication: Magyar Közlöny
Issue: MK-2002-34 (Year: 2002, Number: 34)
Era: 1990-2004
Section: a 39/2002. (III. 12.) Korm. rendelethez
Paragraph Index: 14

(5) A személyszállítási és árufuvarozási díjtételekrõl szóló konzultációk hozzájárulhatnak a vonalközi vitel- és fuvardíjak általános elfogadásához, ami mind a légi fuvarozók, mind a légi szállítás igénybe vevõi számára elõnyös. Azonban a konzultációk célja nem lehet több, mint a vonalközi forgalom megkönnyítése. A légi járatok vitel- és fuvardíjairól szóló, 1992. július 23-i, 2409/92/EGK tanácsi rendelet 7 a szabad árszabás elvén alapszik, és ezért növeli az árverseny lehetõségét a légi közlekedésben. Ennélfogva ezek a konzultációk nem szüntethetik meg a versenyt. Ezért jelenleg megengedhetõk a személyszállítási és árufuvarozási díjtételekre vonatkozó konzultációk a légi fuvarozók között, feltéve, hogy azok olyan vitel- és fuvardíjakra korlátozódnak, amelyek tényleges vonalközi forgalmat eredményeznek, továbbá feltéve, hogy az ilyen konzultációkon való részvétel nem kötelezõ, hogy ezek nyomán nem jönnek létre vitel- és fuvardíjakról, vagy ezekhez kapcsolódó feltételekrõl szóló megállapodások, hogy az átláthatóság érdekében a Bizottság és az érintett tagállamok megfigyelõket küldhetnek a konzultációkra, és hogy a konzultációs mechanizmusban részt vevõ légi fuvarozók kötelesek az összes többi érintett fuvarozóval vonalközi forgalmat kialakítani a szóban forgó viteldíj-kategóriában fuvarozó légitársaság által alkalmazott viteldíj szerint. A Bizottság újraértékeli a viteldíjakra vonatkozó konzultációknak az árversenyre gyakorolt hatását a 2409/92/EGK rendelet érvényesülésének és a közösségi légi közlekedési ágazat fejlõdésének figyelembevételével, valamint a mentességet annak idõtartama alatt megfelelõen megváltoztathatja. 4 HL L 240. szám, 1992. 08. 24., 18. o. 5 HL L 374. szám, 1987. 12. 31., 1. o. 6 HL L 240. szám, 1992. 08. 24., 8. o. 7 HL L 240. szám, 1992. 08. 24., 15. o. 2002/34/II. szám

Source: https://magyarkozlony.hu/hivatalos-lapok/fcb938047e20cdc467de40b4e8899d0e94b0eb94/dokumentumok/fbfc3a6ee5981620445686d9f9dac1d23d5f8fe1/letoltes